2020. gada 30. decembrī Rīkojums Nr. 801

Rīgā (prot. Nr. 89 1. §)

**Grozījumi Ministru kabineta 2020.** **gada 6.**  **novembra rīkojumā Nr.**  **655 "Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A. nr.) šādus grozījumus:

1.1. aizstāt 1. punktā skaitļus un vārdus "2021. gada 11. janvārim" ar skaitļiem un vārdiem "2021. gada 7. februārim";

1.2. izteikt 5.1.apakšpunktu šādā redakcijā:

"5.1. atcelt un aizliegt visus publiskos pasākumus klātienē, tai skaitā uguņošanu un salūtu;";

1.3. papildināt rīkojumu ar 5.1.1, 5.1.2, 5.1.3,5.1.4 un 5.1.5apakšpunktu šādā redakcijā:

"5.1.1 no 2020. gada 30. decembra līdz 2021. gada 4. janvārim un no 2021. gada 8. janvāra līdz 2021. gada 10. janvārim aizliegt iedzīvotāju pārvietošanos laikposmā no plkst. 22.00 līdz plkst. 5.00, nosakot pienākumu iedzīvotājiem uzturēties savā dzīvesvietā, tai skaitā samazināt tiešus kontaktus ar citiem cilvēkiem – neuzņemt viesus, nedoties privātās vizītēs u. c. (Aizliegums pārvietoties beidzas attiecīgi 2021. gada 4. janvārī plkst. 5.00 un 2021. gada 10. janvārī plkst. 5.00.) Aizliegums pārvietoties, ja persona uzrāda aizpildītu apliecinājumu un personu apliecinošu dokumentu (personas apliecību vai pasi), nav attiecināms:

5.1.11. uz personām, kuras dodas uz darba vai dienesta vietu vai no tās vai veic darba vai dienesta pienākumus;

5.1.12. uz pārvietošanos, kas nepieciešama ārstniecības pakalpojumu saņemšanai vai dzīvnieku veterinārmedicīniskajai aprūpei, vai diennakts aptiekas apmeklējumam;

5.1.2 šā rīkojuma 5.1.11. apakšpunktā minētajā gadījumā apliecinājumā persona norāda savu vārdu, uzvārdu; personas kodu; dzīvesvietas adresi; dzīvesvietas atstāšanas iemeslu un laiku; darbavietas nosaukumu, adresi un vadības (kontaktpersonas) tālruņa numuru;

5.1.3 šā rīkojuma 5.1.12. apakšpunktā minētajā gadījumā apliecinājumā persona norāda savu vārdu, uzvārdu; personas kodu; dzīvesvietas adresi; dzīvesvietas atstāšanas iemeslu un laiku, kā arī pakalpojuma saņemšanas vietu;

5.1.4 šā rīkojuma 5.1.1 apakšpunktā minētajos datumos tirdzniecības vietas, pakalpojumu sniegšanas iedzīvotājiem klātienē vietas un ēdināšanas pakalpojumu sniegšanas vietas darbu beidz ne vēlāk kā plkst. 21.00. Degvielas uzpildes staciju un diennakts aptieku darba laiks, kā arī sabiedriskā transporta un pasažieru pārvadājumu pakalpojumu, avārijas un neatliekamo komunālo pakalpojumu sniegšanas laiks netiek ierobežots;

5.1.5 šā rīkojuma 5.1.1 apakšpunktā minētajos datumos noteiktajā laikposmā taksometra pakalpojumu var izmantot persona, lai dotos uz darbu vai no tā, atgrieztos dzīvesvietā, dotos uz diennakts aptieku, ārstniecības iestādi vai veterinārmedicīnas iestādi vai no tās, un taksometrā var atrasties tikai viens pasažieris vai pasažieris kopā ar nepilngadīgu bērnu vai personu, kurai nepieciešama asistenta palīdzība vai kurai ir objektīvas grūtības vecuma vai funkcionālo traucējumu dēļ;";

1.4.  papildināt rīkojumu ar 5.43.1 apakšpunktu šādā redakcijā:

"5.43.1 televīzijas un radio raidījumu veidotājiem nodrošināt, ka klātienē studijā raidījuma vadītājs un intervējamais lieto mutes un deguna aizsegus, ja intervija notiek ilgāk par 15 minūtēm;";

1.5. izteikt 5.45.1apakšpunktu šādā redakcijā:

"5.45.1 persona, kas ierodas Latvijā no Lielbritānijas un Ziemeļīrijas Apvienotās Karalistes, lidostā veic Covid-19 testu;";

1.6.  no 2020. gada 30. decembra līdz 2021. gada 4. janvārim izteikt 5.47.3. apakšpunktu šādā redakcijā:

"5.47.3. ambulatoro speciālistu konsultācijas iespēju robežās nodrošināt attālināti. Ja konsultācijas nav iespējams nodrošināt attālināti, ārstniecības iestādēm pacientus pieņemt tikai pēc pieraksta, nosakot precīzu ierašanās laiku veselības aprūpes pakalpojuma saņemšanai, ar pietiekamu laika periodu starp pacientu pieņemšanu, lai nodrošinātu, ka viņi nesatiekas.";

1.7.  no 2021. gada 5. janvāra izteikt 5.47. apakšpunktu šādā redakcijā:

"5.47.  stacionārām ārstniecības iestādēm:

5.47.1. pārtraukt veselības aprūpes pakalpojumu sniegšanu dienas stacionāros, izņemot:

5.47.1.1. pakalpojumus, kas tiek sniegti, lai nodrošinātu terapijas nepārtrauktību, – ķīmijterapiju, bioloģisko medikamentu terapiju, orgānu aizstājējterapiju;

5.47.1.2. staru terapiju;

5.47.1.3. veselības aprūpes pakalpojumus hematoloģijā;

5.47.1.4. metadona un buprenorfīna aizvietojošo terapiju;

5.47.1.5. to pacientu veselības aprūpi, kuriem jāturpina vai jāpabeidz stacionārā neatliekamā kārtā uzsāktā ārstēšana;

5.47.1.6. invazīvo kardioloģiju;

5.47.1.7. invazīvo radioloģiju;

5.47.2. pārtraukt stacionāro veselības aprūpes pakalpojumu sniegšanu, izņemot:

5.47.2.1. akūto un neatliekamo medicīnisko palīdzību;

5.47.2.2. onkoloģiskās, dzīvību glābjošas operācijas, kā arī tādas operācijas, kuru atcelšanas dēļ var iestāties invaliditāte;

5.47.2.3. veselības aprūpes pakalpojumus saistībā ar šādu slimību grupu ārstēšanu – onkoloģija, HIV/AIDS, tuberkuloze, psihiatrija, lipīgās ādas slimības un seksuāli transmisīvās slimības, traumatoloģija;

5.47.2.4. akūtās un subakūtās rehabilitācijas pakalpojumus personām, kurām pakalpojumu atlikšana var radīt invaliditātes risku vai darbspēju zudumu, tai skaitā bērniem, kuriem rehabilitācijas pakalpojumu atlikšana var ievērojami pasliktināt funkcionēšanas spējas;

5.47.3. ambulatoro speciālistu konsultācijas iespēju robežās nodrošināt attālināti. Ja konsultācijas nav iespējams nodrošināt attālināti, ārstniecības iestādēm pacientus pieņemt tikai pēc pieraksta, nosakot precīzu ierašanās laiku veselības aprūpes pakalpojuma saņemšanai, ar pietiekamu laika periodu starp pacientu pieņemšanu, lai nodrošinātu, ka viņi nesatiekas.";

1.8. papildināt rīkojumu ar 6.2 punktu šādā redakcijā:

"6.2 Šā rīkojuma 5.1.1 apakšpunktā minēto ierobežojumu kontroli nodrošina Valsts policija sadarbībā ar pašvaldības policiju, Valsts robežsardzi un Nacionālajiem bruņotajiem spēkiem.";

1.9. aizstāt 10.1 punktā vārdus "valsts un pašvaldību ārstniecības iestādēs, kuras sniedz stacionāros veselības aprūpes pakalpojumus, ārstniecības iestādēs, kuras sniedz ambulatoros veselības aprūpes pakalpojumus, ģimenes ārstu praksēs un Neatliekamās medicīniskās palīdzības dienestā nodarbinātajiem" ar vārdiem "ārstniecības iestādēs, kuras sniedz ambulatoros vai stacionāros veselības aprūpes pakalpojumus, ģimenes ārstu praksēs, Neatliekamās medicīniskās palīdzības dienestā un Valsts asinsdonoru centrā nodarbinātajiem".

2. Valsts kancelejai saskaņā ar likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [9. panta](https://likumi.lv/ta/id/255713-par-arkartejo-situaciju-un-iznemuma-stavokli#p9) trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministre I. Viņķele